
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 29 

17 Ιανουάριου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναπροσαρμογή της εφάπαξ αποζημίωσης των 

φορτ/τών του Κ. Α.Φ. Ξηρός Ν. Καβάλας. 1 

Αναπροσαρμογή της εφάπαξ αποζημίωσης των 

φορτ/τών του Κ. Α.Φ Λιμένα Ν. Καβάλας. 2 

Ψήφιση του Οργανισμού Εσωτερικής Υπηρεσίας του 
Νομικού Προσώπου «Παιδικοί Σταθμοί Δήμου Βι- 

σαλτίας». 3 

Ψήφιση του Οργανισμού Εσωτερικής Υπηρεσίας του 
Νομικού Προσώπου «Κ.Α.Π.Η. Δήμου Ν. Ζίχνης»... 4 
Τροποποίηση της συστατικής πράξης του Νομικού 
Προσώπου με την επωνυμία «Σχολική Επιτροπή 
1ου Δημοτικού Σχολείου - 1 ου Νηπιαγωγείου Αγί¬ 
ου Νικολάου Ν. Κρήτης». 5 

Σύσταση Νομικού Προσώπου με την επωνυμία «Σχο¬ 
λική Επιτροπή Νηπιαγωγείου Κριτσάς Ν. Κρή¬ 
της. 6 

Σύσταση Νομικού Προσώπου με την επωνυμία «Σχο¬ 
λική Επιτροπή 1ου Νηπιαγωγείου Αγίου Νικολά¬ 
ου» Ν. Κρήτης . 7 

Τροποποίηση της συστατικής πράξης του Νομικού 
Προσώπου με την επωνυμία «Σχολική Επιτροπή 
Γυμνασίου - Δημοτικού Σχολείου - Νηπιαγωγεί¬ 
ου Κριτσάς» Δήμου Αγίου Νικολάου Ν. Κρήτης. 8 


Α ΠΟΦΑΣΕΙ Σ 

Αριθμ. 14873 (1) 

Αναπροσαρμογή της εφάπαξ αποζημίωσης των φορτ/ 
τών του Κ. Α.Φ. Ξηράς Ν. Καβάλας. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις . 

α. Του ν. 5167/1932 «Περί φορτ/σεων Ξηράς». 
β. Του ν. 1254/1949 & ν. 1082/1980. 
γ. Του ν. 2503/1997 «Διοίκηση, Οργάνωση, Στελέχωση 
Περιφέρειας, ρύθμιση θεμάτων για την Τοπική Αυτ/σης 
και άλλες διατάξεις». 

2. Το υπ’ αριθμ. Φ3β/12843/31.10.2005 έγγραφο του 
Υπουργείου Εργασίας και Κοιν. Ασφαλίσεων, με το 


οποίο αναπροσαρμόζεται η εφάπαξ αποζημίωση των 
φορτ/τών του Κ. ΑΦ. Ξηράς Ν. Καβάλας. 

3. Την υπ’ αριθμ. 4308/6.7.2001 απόφαση του Γενικού 
Γραμματέα Περιφέρειας Αν. Μακ/νίας Θράκης με την 
οποία μεταβιβάζεται εξουσία υπογραφής «Με εντολή 
Γ ενικού Γ ραμματέα» στον Προϊστάμενο Δ/σης Τ. Α. και 
Διοίκησης», αποφασίζουμε: 

Τροποποιούμε την παρ. 2 του άρθρου 16 του ισχύο- 
ντος Κανονισμού Λειτουργίας και παροχών Κ.Α.Φ. Ξηράς 
Καβάλας και αναπροσαρμόζουμε την εφάπαξ αποζη¬ 
μίωση των φορτ/τών του Κ.Α.Φ. Ξηράς Ν.Καβάλας ως 
εξής: 

Α. ΣΩΜΑΤΕΙΟ ΦΟΡΤ/ΤΩΝ ΞΗΡΑΣ «Η ΟΜΟΝΟΙΑ» . 

Για όσους έχουν 1 θετή συμμετοχή στην ασφάλιση του 
Κ.Α.Φ. Ξηράς Καβάλας, φορτ/φές μέλη του Σωματείου 
φορτ/φών Ξηράς Καβάλας «Η ΟΜΟΝΟΙΑ» τρεις χιλιάδες 
εννιακόσια εξήντα έξι ευρώ και πενήντα τέσσερα λεπτά 
(3.966,54) €. 

Το ποσόν αυτό θεωρείται βασικό και προσαυξάνεται 
για κάθε έτος άνω της ΙΟετίας και μέχρι συμπληρώσεως 
20ετούς συμμετοχής, κατά πεντακόσια πενήντα οκτώ 
ευρώ και είκοσι τρία λεπτά (558,23) €. 

Γ ια κάθε έτος άνω της 20ετίας και μέχρι συμπληρώ¬ 
σεως 35ετούς συμμετοχής κατά πεντακόσια πενήντα 
επτά ευρώ και ογδόντα εννέα λεπτά (557,89) € . 

Επίσης για κάθε έτος άνω της 30ετίας και μέχρι του 
35ου έτους συμπληρωμένου, κατά πεντακόσια ογδόντα 
επτά ευρώ και εξήντα δύο λεπτά (587,62) €. 

Με ανώτατο όριο της εφάπαξ αποζημίωσης το ποσό 
των δέκα οκτώ χιλιάδων επτακοσίων εξήντα ενός ευρώ 
και εβδομήντα τριών λεπτών (18.761,73) €. 

Β ΣΩΜΑΤΕΙΟ ΦΟΡΤ/ΤΩΝ ΞΗΡΑΣ ΚΑΒΑΛΑΣ «Ο ΑΤ¬ 
ΛΑΣ» 

Όσον αφορά τον υπολογισμό της εξάπαξ αποζημίω¬ 
σης των εργατών φορτ/των Ξηράς Καβάλας του σω¬ 
ματείου «Ο ΑΤΛΑΣ» που ανήκουν στην ασφάλιση του 
ΚΑΦ Ξηράς Καβάλας τα ποσά της εξάφαξ αποζημίωσης 
ορίζονται ως εξής: 

Γ ια όσους έχουν 1 θετή συμμετοχή στην ασφάλιση του 
Κ.Α.Φ. Ξηράς Καβάλας, δύο χιλιάδες εξακόσια τέσσερα 
ευρώ και τριάντα έξι λεπτά (2.604,36) €. 

Το ποσό αυτό θεωρείται βασικό και προσαυξάνεται 
για κάθε έτος συμμετοχής στο Κ.Α.Φ. άνω της ΙΟετίας 
και μέχρι συμπληρώσεως 20ετούς συμμετοχής κατά 

τριακόσια είκοσι πέντε ευρώ και πενήντα πέντε λεπτά 
(325,55) €. 

Για κάθε έτος άνω της 20ετίας και μέχρι 30ετίας προ¬ 
σαυξάνεται κατά τετρακόσια δέκα έξι ευρώ και εξήντα 
οκτώ λεπτά (416,68) €. 

Επίσης για κάθε έτος άνω της 30ετίας και μέχρι του 
35ου έτους συμπληρωμένου κατά τριακόσια ενενήντα 
ευρώ και εξήντα τρία λεπτά (390,63) €. 

Το ανώτατο όριο της εφάπαξ αποζημιώσεως το ποσό 
των έντεκα χιλιάδων οκτακόσιων σαράντα εννέα ευρώ 
και ενενήντα ενός λεπτών (11,849,91) €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 28 Δεκεμβρίου 2005 

Με εντολή Γ ενικού Γ ραμματέα Περιφέρειας 
Η Διευθύντρια 
Σ. ΜΠΑΖΔΡΑ 
-♦- 

Αριθ. 15026 (2) 

Αναπροσαρμογή της εφάπαξ αποζημίωσης των 
φορτ/τών του Κ. Α.Φ Λιμένα Ν. Καβάλας. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις . 

α. Του ν. 5167/1932 «Περί φορτ/σεων Ξηράς». 

β. Του ν. 1254/1949 και ν. 1082/1980. 

γ. Του ν. 2503/1997 «Διοίκηση, Οργάνωση, Στελέχωση 
Περιφέρειας, ρύθμιση θεμάτων για την Τοπική Αυτ/σης 
και άλλες διατάξεις». 

2. Το υπ’ αριθμ. Φ3α/οικ. 13244/31.10.2005 έγγραφο 
του Υπουργείου Εργασίας και Κοιν. Ασφαλίσεων, με το 
οποίο αναπροσαρμόζεται η εφάπαξ αποζημίωση των 
φορ/τών του Κ. ΑΦ Λιμένα Ν. Καβάλας. 

3. Την υπ’ αριθμ. 4308/6.7.2001 απόφαση του Γενικού 
Γραμματέα Περιφέρειας Αν. Μακ/νίας Θράκης με την 
οποία μεταβιβάζεται εξουσία υπογραφής «Με εντολή 
Γ ενικού Γ ραμματέα» στον Προϊστάμενο Δ/σης Τ.Α. και 
Διοίκησης», αποφασίζουμε: 

Τροποποιούμε την παρ. 2 του άρθ 16 του ισχύοντος 
Κανονισμού Λειτουργίας και παροχών Κ.Α.Φ Λιμένα Κα¬ 
βάλας και αναπροσαρμόζουμε την εφάπαξ αποζημίωση 
των φορ/τών ως εξής: 

Για όσους έχουν 10 έτη συμμετοχή στην ασφάλιση 
του Κ.Α.Φ Λιμένα Καβάλας και εξέρχονται του επαγγέλ¬ 
ματος του φορτ/τή καταβάλλεται ποσό επτά χιλιάδες 
διακόσια ενενήντα τέσσερα ευρώ και ενενήντα οκτώ 
λεπτά (7.294,98). 

Το ποσόν αυτό θεωρείται βασικό και προσαυξάνεται 
για κάθε έτος συμμετοχής από το ενδέκατο (11ο) μέχρι 
το τριακοστό (30ο) κατά χίλια τριακόσια σαράντα δύο 
ευρώ και τριάντα επτά λεπτά (1.342,37). 

Για κάθε έτος πέρα του τριακοστού (30ου) έτους 
συμμετοχής στο Κ.Α.Φ. Λιμένα Καβάλας και μέχρι του 
τριακοστού πέμπτου (35ου) έτους ευρώ οκτακόσια δέκα 
τρία ευρώ και ενενήντα λεπτά (813,90). 

Το ανώτατο όριο της εφάπαξ αποζημίωσης δεν - 
πρέπει να υπερβαίνει το ποσό ευρώ τριάντα οκτώ χι¬ 
λιάδες διακόσια έντεκα ευρώ και ογδόντα δύο λεπτά 
(38.211,82) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 28 Δεκεμβρίου 2005 

Με εντολή Γ ενικού Γ ραμματέα Περιφέρειας 
Η Διευθύντρια 
Σ. ΜΠΑΖΔΡΑ 

-♦- 

Αριθ. 17149 (3) 

Ψήφιση του Οργανισμού Εσωτερικής Υπηρεσίας του 
Νομικού Προσώπου «Παιδικοί Σταθμοί Δήμου Βισαλ- 
τίας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

Τις διατάξεις: 

1. Του άρθρου 12 του ν. 1188/1981 «περί κυρώσεως του 
κώδικα, περί καταστάσεως προσωπικού ΟΤΑ» όπως 
αντικαταστάθηκε με τις διατάξεις του άρθρου 8 παρ. 
5 του ν. 2307/1995. 

2. Των άρθρων 34, 35 και 36 του ν. 2190/1994 «Σύσταση 
ανεξάρτητης αρχής για την επιλογή προσωπικού και 
ρύθμιση θεμάτων διοίκησης», του π.δ. 37Α/1987, 22/1999 
και 50/2001, όπως τροποποιήθηκε με το π.δ. 347/2003. 

3. Τις διατάξεις των άρθρων 11 και 18 του ν. 2539/1997 
«Συγκρότηση της Πρωτοβάθμιας Τοπικής Αυτοδιοίκη¬ 
σης». 

4. Τις διατάξεις του ν. 2503/1997 «Διοίκηση - οργάνωση 
- στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

5. Την υπ’ αριθμ. 550/1/7.10.1992 εγκύκλιο της Γραμμα- 
τείας του Υπουργικού Συμβουλίου «Ελεγχος δαπανών 
που προκαλούν οι κανονιστικές διοικητικές πράξεις». 

6. Την υπ’ αριθμ. 5631/26.7.2000 απόφασή μας περί 
μεταβιβάσεως εξουσίας υπογραφής «Ορισμός εισηγη¬ 
τών και μεταβίβαση εξουσίας υπογραφής “Με εντολή 
Γ ενικού Γ ραμματέα Περιφέρειας”». 

7. Την υπ’ αριθμ. 13/2005 απόφαση του Διοικητικού 
Συμβουλίου του Νομικού Προσώπου «Παιδικοί Σταθμοί 
Δήμου Βισαλτίας», περί εγκρίσεως του Οργανισμού 
Εσωτερικής Υπηρεσίας του. 

8. Την υπ’ αριθμ. 103/2005 απόφαση του Δημοτικού 
Συμβουλίου Βισαλτίας, με την οποία γνωμοδοτεί θετικά 
στην κατάρτιση του προαναφερόμενου Ο.Ε.Υ. 

9. Το υπ’ αριθμ. 15/1/3.11.2005 πρακτικό του Υπηρε¬ 
σιακού Συμβουλίου Προσωπικού των ΟΤΑ Ν. Σερρών, 
που γνωμοδοτεί θετικά για την ψήφιση του Ο.Ε.Υ. του 
Νομικού Προσώπου. 

10. Το γεγονός ότι με τις διατάξεις της απόφασης αυ¬ 
τής προκαλείται δαπάνη ύψους 65.000,00 €, για το έτος 
2005 και για καθένα από τα επόμενα έτη δεν μπορεί να 
προσδιοριστεί, αποφασίζουμε: 

Διαπιστώνουμε την ψήφιση του Οργανισμού Εσω¬ 
τερικής Υπηρεσίας του Νομικού Προσώπου, «Παιδικοί 
Σταθμοί Δήμου Βισαλτίας» που καταρτίστηκε με την 
υπ’ αριθμ. 13/2005 απόφαση του Διοικητικού Συμβουλίου 
του Νομικού Προσώπου και εγκρίθηκε με την υπ’ αριθμ. 
103/2005 απόφαση του Δημοτικού Συμβουλίου Βισαλτί¬ 
ας, σύμφωνα με τις οικείες διατάξεις, ως εξής: 

Αρθρο Ιο 

Η υπηρεσία του Νομικού Προσώπου «ΔΗΜΟΤΙΚΟΙ 

ΠΑΙΔΙΚΟΙ ΣΤΑΘΜΟΙ Δήμου Βισαλτίας» συγκροτείται σε 
επίπεδο τμήματος. 

Αρθρο 2ο 

Η ανωτέρω οργανική μονάδα του Παιδικού Σταθμού 
διαρθρώνεται στα ακόλουθα γραφεία ως κατωτέρω: 

1. Γραφείο Διοικητικό Οικονομικό 

2. Γραφείο Παιδικού Σταθμού 

3. Γ ραφείο μαγείρου και καθαριότητας. 

Διευκρινίζεται ότι τα ανωτέρω γραφεία είναι λειτουρ¬ 
γικά και όχι ανεξάρτητες οργανικές μονάδες. 

Αρθρο 3ο 

Οι αρμοδιότητες και τα αντικείμενα της οργανικής 
μονάδας κα των γραφείων αυτής που αναφέρονται στον 
Οργανισμό αυτό καθορίζονται ως εξής: 

Α. Προϊστάμενος τμήματος 

1. Η εποπτεία και ο έλεγχος των λειτουργικών γρα¬ 
φείων. 

2. Ο Συντονισμός ή κατεύθυνση και η παροχή των 
απαραίτητων οδηγιών ανά γραφείο για άσκηση των 
αρμοδιοτήτων σύμφωνα με τις διατάξεις του παρόντος 
οργανισμού, των σχετικών Νόμων και Διαταγμάτων. 

3. Η τήρηση του εμπιστευτικού πρωτοκόλλου εφ’ εφό¬ 
σον δεν το τηρεί ο Πρόεδρος. 

4. Η παραλαβή της εισερχόμενης αλληλογραφίας και 
διεκπεραίωση αυτής με την συνεργασία του Προέδρου 
του Νομικού Προσώπου 

5. Η άσκηση γενικής Διοικητικής Εποπτείας στο προ¬ 
σωπικό του Νομικού Προσώπου με οποιαδήποτε σχέ¬ 
ση εργασίας και εισήγηση στον Πρόεδρο του Νομικού 
Προσώπου κάθε θέματος που αφορά την εν γένει κα¬ 
τάστασή του. 

6. Ο έλεγχος και η θεώρηση όλων των καταστάσεων 
πληρωμής του προσωπικού του Νομικού Προσώπου, 
των χρηματικών ενταλμάτων και λοιπών παραστατι¬ 
κών πριν υπογραφούν από τον Πρόεδρο του Νομικού 
Προσώπου. 

7. Η παροχή οδηγιών για την σύνταξη του προϋπο¬ 
λογισμού του Νομικού Προσώπου, η εποπτεία και η 
επιμέλεια για τη σωστή εκτέλεση του και η υπόδειξη 
όταν παρίσταται ανάγκη των απαραίτητων ενεργειών 
για την εξασφάλιση των εσόδων ή την συγκρότηση 
δαπανών χωρίς να παρεμποδίζεται ο σκοπός του Νο¬ 
μικού Προσώπου. 

8. Η υπογραφή κάθε βεβαιωτικού σημειώματος για τα 
έσοδα του Νομικού Προσώπου. 

9. Η υποχρέωση να ενημερώνει τον Πρόεδρο του Νο¬ 
μικού Προσώπου για τις ημερήσιες απουσίες του προ¬ 
σωπικού της οργανικής μονάδας. 

10. Η εφαρμογή της ισχύουσας κάθε φορά νομοθεσί¬ 
ας σχετικά με την υπηρεσιακή κατάσταση του πόσης 
φύσεως Νομικού Προσώπου. 

11. Η τήρηση των μητρώων των ατομικών υπηρεσια¬ 
κών φακέλων του πόσης φύσεως προσωπικού καθώς 
η σύνταξη των πινάκων αρχαιότητας, παραστατικών 
στοιχείων πληρωμής, υπηρεσιακών μεταβολών και όλων 
εκείνων των διαδικασιών που είναι απαραίτητα για την 
πρόσληψη, προαγωγή απόλυση, παραίτηση, απόσταση, 
μετάταξη, χορήγηση αδειών, πειθαρχικές υποθέσεις 
αυτού. 

1. ΓΡΑΦΕΙΟ ΔΙΟΙΚΗΤΙΚΟ ΟΙΚΟΝΟΜΙΚΟ 

Σε περίπτωση που υπηρετεί Διοικητικός Υπάλληλος 
ή έχουν ανατεθεί σε υπάλληλο του Δήμου η διοικητική 


υποστήριξη στο Νομικό Πρόσωπο στην αρμοδιότητα 
του ανήκουν: 

Α) Η συνεργασία με τον Πρόεδρο του Νομικού Προ¬ 
σώπου για την κατάρτιση των θεμάτων της ημερήσιας 
διάταξης του Διοικητικού Συμβουλίου και η επιμέλεια 
του με ευθύνη του για την κοινοποίηση αυτών κατά τις 
ισχύουσες διατάξεις των συνεδριάσεων στους Συμβού¬ 
λους του Διοικητικού Συμβουλίου. 

Β) Η επιμέλεια για την προετοιμασία των αποφάσεων 
του Διοικητικού Συμβουλίου η τήρηση των πρακτικών 
συνεδριάσεων και υποβολή αντιγράφων αυτών στην 
αρμόδια Διοικητική αρχή ή το Διοικητικό Συμβούλιο για 
έγκριση. 

Γ) Η τήρηση ευρετηρίου αποφάσεων Διοικητικού Συμ¬ 
βουλίου. 

Δ) Η παραλαβή και η αυθημερόν πρωτοκόλληση κάθε 
φύσεως εισερχομένων εγγράφων και ευρετηρίαση αυ¬ 
τών. 

Ε) Η επιμέλεια εκκαθάρισης και εντολής πληρωμής 
κάθε δαπάνης του Νομικού Προσώπου. 

Στ) Η έκδοση χρηματικών ενταλμάτων η καταχώριση 
αυτών στα οικεία βιβλία και η αποστολή τους στο Τα¬ 
μείο του Δήμου για εξόφληση. 

Ζ) Η επιμέλεια για τη σύνταξη μισθοδοτικών καταστά¬ 
σεων όλου του προσωπικού του Νομικού Προσώπου, 
μεριμνά για την έγκαιρη πληρωμή των πόσης φύσεως 
αποδοχών και κάθε εργασίας που έχει σχέση με την 
ασφάλισή τους. 

Η) Η διενέργεια κάθε σχετικής πράξης με την προ¬ 
μήθεια όλων των ειδών για τις ανάγκες του Νομικού 
Προσώπου και τη λειτουργία αυτού. 

Ο) Η επιμέλεια για την είσπραξη από τους γονείς των 
παιδιών και η κατάθεσή τους στο Ταμείο του Δήμου. 

I) Η συγκέντρωση και η περιφρούρηση κάθε κινητής 
κα ακίνητης περιουσίας του Δήμου με τη συνεργασία 
του Προέδρου και του Διοικητικού Συμβουλίου. 

Σε περίπτωση μη υπηρετούντος Διοικητικού προσω¬ 
πικού ή ανάθεση καθηκόντων από υπάλληλο του Δήμου 
τις αρμοδιότητες αυτές τις ασκεί ο Προϊστάμενος του 
Τμήματος 

2. ΓΡΑΦΕΙΟ ΠΑΙΔΙΚΟΥ ΣΤΑΘΜΟΥ 

Στην αρμοδιότητα των υπαλλήλων ανήκουν: 

Α) Η ψυχοσωματική υγεία και ψυχοκινητική εξέλιξη 
με πραγματοποίηση προγραμμάτων ανάλογα με την 
ηλικία τους. 

Β) Η εισήγηση στον Προϊστάμενο του τμήματος για 
τον έγκαιρο εφοδιασμό των αιθουσών με τα απαραίτητα 
απαιτούμενα είδη και την ευθύνη για την είσοδο κάθε 
ατόμου σε αυτές. 

Γ) Η συμμετοχή στο σχεδίασμά του προσχολικού προ¬ 
γράμματος και η φροντίδα για απασχόληση των παιδιών 
σύμφωνα με το ημερήσιο πρόγραμμα 

Δ) Η διδασκαλία για τα εποπτικά μέσα διδασκαλίας, 
το εκπαιδευτικό υλικό κα γενικά κάθε υλικό που τους 
έχει διατεθεί. 

Ε) Η παρακολούθηση στη διανομή φαγητού στα παιδιά 
και φροντίδα τους κατά την ώρα του φαγητού. 

Στ) Η φροντίδα για την ανάπτυξη των παιδιών. 

Ζ) Η διατήρηση της επαφής με τους γονείς και η 
ενημέρωση τους για την συμπεριφορά και την ψυχο¬ 
σωματική υγεία των παιδιών τους. 

Η) Η τήρηση μητρώου νηπίων και παιδιών. 

Ο) Η φροντίδα για την καθημερινή παρουσία των παι- 

διών του Παιδικού Σταθμού και η ενημέρωση προϊστά¬ 
μενου των καρτών των παιδιών. 

3. ΓΡΑΦΕΙΟ ΜΑΓΕΙΡΟΥ ΚΑΘΑΡΙΟΤΗΤΑΣ. 

Στην αρμοδιότητα των υπαλλήλων ανήκουν: 

Α) Η φροντίδα για την παραλαβή από το γραφείο διοι¬ 
κητικό οικονομικό της αναγκαίας ποσότητας τροφίμων 
και την υπογραφή των σχετικών εγγράφων εισαγωγής 
και εξαγωγής. 

Β) Η ευθύνη για την επιμελημένη και έγκαιρη παρα¬ 
σκευή του φαγητού σύμφωνα με το ισχύον ποσοτολόγιο 
και διαιτολόγιο. 

Γ) Η φροντίδα για την έγκαιρη τακτοποίηση των προ- 
μηθευμένων τροφίμων και ειδών καθαριότητας στον 
κατάλληλο χώρο, αποθήκευση αυτών και η μέριμνα για 
την διατήρηση της τάξης και της καθαριότητας του 
χώρου αυτού. 

Δ) Η φροντίδα για την προετοιμασία του φαγητού, 
το σερβίρισμα του προγεύματος και γεύματος των παι¬ 
διών. 

Ε) Η φροντίδα για το πλύσιμο των πιάτων και πο- 
τηριών καθώς και άλλων μαγειρικών σκευών και την 
τακτοποίηση τους. 

Στ) Η ευθύνη για τα μαγειρικά σκεύη και λοιπά είδη 
εστιάσεως που παραλαμβάνουν καθώς και για την καλή 
συντήρηση καθαριότητας αυτών όπως και του χώρου 
του μαγειρείου. 

Ζ) Η ευθύνη για την καθαριότητα των εσωτερικών και 
αυλαίων χώρων του Παιδικού Σταθμού. 

Η) Η ευθύνη για την παραλαβή του ιματισμού του 
Παιδικού Σταθμού, την καλή συντήρηση και την φύλαξη 
αυτών στον κατάλληλο χώρο. 

Θ) Η φροντίδα για την τακτοποίηση των κρεβατιών 
και τη συχνή αλλαγή των σεντονιών 

I) Η υποχρέωση για την χρησιμοποίηση των μέσων 
ατομικής προστασίας και υγιεινή (γάντια, καπέλα, ρό¬ 
μπες κ.λπ.) για την αποφυγή μολυσματικών ασθενειών. 

Αρθρο 4ο 

Η οργανική σύνθεση και διαβάθμιση του προσωπικού 
κατά κατηγορίες, κλάδους και βαθμούς έχει ως εξής: 

Α. ΜΟΝΙΜΟ ΠΡΟΣΩΠΙΚΟ 

1. Μία 1 θέση κλάδου ΠΕ10 Νηπιαγωγών με βαθμό Δ' 

- Α'. 

2. Μία 1 θέση κλάδου ΤΕ9 Βρεφονηπιοκόμων με βαθμό 
Δ' - Α'. 

3. Μία 1 θέση κλάδου ΔΕ32 Μαγείρων με βαθμό Δ' 

- Α'. 

4 Δύο 2 θέσεις κλάδου ΥΕ14 Βοηθητικού Προσωπικού 
με βαθμό Ε' - Β'. 

5 Μία 1 θέση κλάδου ΥΕ 16 Προσωπικό καθαριότητας 
με βαθμό Ε' - Β'. 

Β. ΕΠΟΧΙΑΚΟ ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΟΡΙ¬ 
ΣΜΕΝΟΥ ΧΡΟΝΟΥ 

1. Δύο 2 θέσεις διαφόρων ειδικοτήτων που ο αριθμός 
των προσλαμβανομένων και η ειδικότητα αυτών κατ’ 
έτος ορίζεται με απόφαση του Διοικητικού Συμβουλίου 
του Νομικού Προσώπου. 

• Όσον αφορά τις οικονομικές προϋποθέσεις που 
θέτει η νομοθεσία για την σύσταση κάθε νέας τακτικής 
θέσης στον ΟΕΥ (άρθρο 8 παρ. 5 ν. 2307/1995) δεν έχουν 
εφαρμογή για την σύσταση των θέσεων του προσωπι¬ 
κού με σύμβαση εργασίας ιδιωτικού δικαίου ορισμένου 


χρόνου, διότι αυτές οι θέσεις δεν θεωρούνται από το 
Σύνταγμα θέσεις τακτικού προσωπικού. 

• Τα καθήκοντά τους ορίζονται ως των τακτικών 
υπαλλήλων που προβλέπονται στον Οργανισμό. 

Άρθρο 5ο 

Ο Προϊστάμενος της οργανικής μονάδας, του τμή¬ 
ματος ορίζεται από τους κλάδους ΠΕ Νηπιαγωγών με 
βαθμό Α' και εν ελλείψει με βαθμό Β' ή ΤΕ Βρεφονηπι¬ 
οκόμων με βαθμό Α' εν ελλείψει με βαθμό Β'. 

Άρθρο 6ο 

Τα των μονίμων καθήκοντα, μεταβολές, εξελίξεις, προ¬ 
σλήψεις κ.λπ. διέπονται από τις διατάξεις του ν. 1188/1981, 
π.δ. 22/1990, ν. 2190/1994, ν. 2307/1995, ν. 2503/1997 που 
αφορούν προσωπικό των ΟΤΑ και εφαρμόζονται οι εκά- 
στοτε ισχύουσες διατάξεις. 

Άρθρο 7ο 

Ο τρόπος λειτουργίας των γραφείων και γενικά της 
υπηρεσίας, στις ιδιαίτερες λεπτομέρειές τους, θα κα¬ 
θορίζονται με ειδικούς κανονισμούς, που θα ψηφίζονται 
από το Διοικητικό Συμβούλιο του νομικού προσώπου. 

Άρθρο 8ο 

Με απόφαση του Προέδρου του Διοικητικού Συμ¬ 
βουλίου κατανέμεται το προσωπικό για την εύρυθμη 
λειτουργία των γραφείων και λοιπών υπηρεσιών του 
ΠΑΙΔΙΚΟΥ ΣΤΑΘΜΟΥ. 

Άρθρο 9ο 

(Ακροτελευταίο Άρθρο) 

Ο παρών Οργανισμός σε περίπτωση κενού είναι δυ¬ 
νατόν να συμπληρώνεται με απόφαση του Διοικητικού 
Συμβουλίου, που θα τυχαίνει της έγκρισης του Δημο¬ 
τικού Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 19 Δεκεμβρίου 2005 

Με εντολή Γ ενικού Γ ραμματέα Περιφέρειας 
Η Προϊσταμένη Διεύθυνσης 
ΓΕΩΡΓΙΑ ΠΑΥΛΟΥ 
-♦- 

Αριθ. 15982 (4) 

Ψήφιση του Οργανισμού Εσωτερικής Υπηρεσίας του 
Νομικού Προσώπου «Κ.Α.Π.Η. Δήμου Ν. Ζίχνης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη 

Ι.Τις διατάξεις: 

α) Του άρθρου 26 του π.δ/τος 410/1995 όπως τροπο¬ 
ποιήθηκε με τις διατάξεις του άρθρου 9 του ν. 2503/1997 
και αντικαταστάθηκε με το άρθρο 12 του ν. 2880/2001 
(ΦΕΚ 9/Α'/2001). 

β) Του άρθρου 12 του ν. 1188/1981 «περί κυρώσεως του 
κώδικα καταστάσεως προσωπικού ΟΤΑ» όπως αντικα- 
ταστάθηκε με την παρ. 5 του άρθρου 8 του ν. 2307/1995 
καθώς και της παρ. 58 του άρθρου 8 του ν. 2307/1995. 

γ) Του ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη- 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


281 


σης» όπως τροποποιήθηκε μεταγενέστερα και των π.δ. 
37Α/1987, 22/1990 και 50/2001. 

δ) Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98 Α'). 

2. Την υπ’ αριθμ. 5631/26.7.2000 απόφασή μας περί 
μεταβιβάσεως εξουσίας υπογραφής «Με εντολή Γενικού 
Γραμματέα Περιφέρειας». 

3. Την υπ’ αριθμ. 9/2005 απόφαση του Διοικητικού 
Συμβουλίου του Νομικού Προσώπου «Κ.Α.Π.Η. Δήμου Ν. 
Ζίχνης», περί καταρτίσεως και ψηφίσεως του Οργανι¬ 
σμού Εσωτερικής Υπηρεσίας του. 

4. Την υπ’ αριθμ. 42/2005 απόφαση του Δημοτικού 
Συμβουλίου Ν. Ζίχνης, με την οποία γνωμοδοτεί θετι¬ 
κά στην κατάρτιση του προαναφερόμενου Οργανισμού 
Εσωτερικής Υπηρεσίας. 

5. Το υπ’ αριθμ. 12/2/19.9.2005 πρακτικό του Υπηρεσια¬ 
κού Συμβουλίου προσωπικού των ΟΤΑ Ν. Σερρών. 

6. Το γεγονός ότι από την ψήφιση του παραπάνω 
Ο.Ε.Υ., προκαλείται δαπάνη ύψους 4.700 €, σε βάρος 
του προϋπολογισμού του έτους 2005 ενώ για τα επό¬ 
μενα έτη η δαπάνη αυτή, δεν μπορεί να προσδιοριστεί, 
αποφασίζουμε: 

Διαπιστώνουμε την ψήφιση του Οργανισμού Εσωτερι¬ 
κής Υπηρεσίας του Νομικού Προσώπου «Κ.Α.Π.Η. Δήμου 
Ν. Ζίχνης», που καταρτίστηκε με την υπ’ αριθμ. 9/2005 
απόφαση του Διοικητικού του Συμβουλίου και εγκρί- 
θηκε με την αριθμ. 42/2005 απόφαση του Δημοτικού 
Συμβουλίου Ν. Ζίχνης, σύμφωνα με τις οικείες διατάξεις, 
ως εξής: 

Άρθρο Ιο 

ΔΙΑΡΘΡΩΣΗ ΥΠΗΡΕΣΙΩΝ 

Οι δραστηριότητες των υπηρεσιών του Κ.Α.Π.Η. κατα- 
νέμονται στις εξής διοικητικές ενότητες: 

1. Τμήμα Διοικητικών Οικονομικών 

Στο τμήμα υπάγονται τα κάτωθι μη αυτοτελή γρα¬ 
φεία: 

Α) Μη αυτοτελές γραφείο Διοίκησης και Οικονομι¬ 
κών 

Β) Μη αυτοτελές γραφείο Κοινωνικών Υπηρεσιών 

Γ) Μη αυτοτελές γραφείο Νοσηλευτικών Υπηρεσιών 

Αρθρο 2ο 
ΑΡΜΟΔΙΟΤΗΤΕΣ 

Α) Μη αυτοτελές γραφείο Διοίκησης-Οικονομικών 
Υπηρεσιών 

1. Θέματα προσωπικού 

2. Γραμματεία Δ.Σ. 

3. Προϋπολογισμοί -Απολογισμοί-Οικονομική Παρα¬ 
κολούθηση 

4. Διαχείριση Δαπανών 

5. Διαχείριση Εσόδων -Περιουσία -Κληροδοτήματα 

6. Μισθοδοσία 

Β) Μη αυτοτελές γραφείο Κοινωνικών Υπηρεσιών 

1. Κοινωνική Προστασία Ηλικιωμένων (Βοήθεια στο 
σπίτι) 

2. Τομέας Ψυχαγωγικής Ανάπτυξης 

3. Τομέας Λεσχών Φιλίας 

4. Τομέας Ισότητας 

5. Συμβουλευτικός Σταθμός 

Γ) Μη αυτοτελές γραφείο Νοσηλευτικών Υπηρεσιών 

1. Τομέας Ενημέρωσης - Προληπτικής Ιατρικής 


2. Τομέας Περίθαλψης 

3. Τομέας Φυσιοθεραπείας 

4. Κινητή μονάδα περίθαλψης ηλικιωμένων 


Αρθρο 3ο 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 


Οι θέσεις των κατηγοριών Π.Ε. ,Τ.Ε., και Δ.Ε. κατατάσ¬ 
σονται στους βαθμούς Δ' (εισαγωγικός), Γ', Β', και Α' 
(καταληκτικός). 

Οι θέσεις της κατηγορίας Υ.Ε. κατατάσσονται στους 
βαθμούς Ε' (εισαγωγικός) Δ', Γ' και Β' (καταληκτικός) 

Τα προσόντα διορισμού των θέσεων περιγράφονται 
στο π.δ. 50/2001 όπως έχει τροποποιηθεί με τις διατά¬ 
ξεις του π.δ. 44/2005. 

Οι θέσεις που προβλέπονται ανά κατηγορία και κλάδο, 
είναι οι εξής: 

ΚΑΤΗΓΟΡΙΑ Π.Ε. (Πανεπιστημιακή Εκπαίδευση) 

1- Κλάδος Π.Ε.1 Διοικητικού Θέσεις (1) μία 

ΚΑΤΗΓΟΡΙΑ Τ.Ε. (Τεχνολογικής Εκπαίδευσης) 

1- Κλάδος Τ.Ε. Επισκεπτριών Θέσεις (1) μία 

2. - Κλάδος Τ.Ε. Νοσηλευτών Θέσεις (2) δύο 

3. - Κλάδος 

Τ.Ε. Φυσιοθεραπευτών θέσεις (2) δύο 

4. - Κλάδος 

Τ.Ε. Κοινωνικών Λειτουργών Θέσεις (1) μία 

ΚΑΤΗΓΟΡΙΑ Δ.Ε. (Δευτεροβάθμια Εκπαίδευση) 


1- Κλάδος 

Δ.Ε. Νοσηλευτών Θέσεις (4) τέσσερις 

ΚΑΤΗΓΟΡΙΑ Υ.Ε.(Υποχρεωτικής Εκπαίδευσης) 

1- Κλάδος 

Υ.Ε Οικογενειακών Βοηθών Θέσεις (3) τρεις 


Αρθρο 4ο 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΙΔ. ΟΡΙΣΜΕΝΟΥ ΧΡΟΝΟΥ 

Μία (1) θέση Π.Ε. Ιατρών 
Μία (1) θέση Π.Ε. Ψυχολόγων 


Αρθρο 5ο 

ΘΕΣΕΙΣ ΠΡΟΪΣΤΑΜΕΝΩΝ 

1. Προϊστάμενος όλων των οργανικών μονάδων τοπο¬ 
θετείται υπάλληλος με βαθμό Α' των κατηγοριών ΠΕ. ή 
ΤΕ. ή ΔΕ., σύμφωνα με τις διατάξεις του άρθρου 36 του 
ν. 2190/1994 (ΦΕΚ Αρθ. Φύλλου 28/3.3.1994). 

2. Ως Προϊστάμενος Τμήματος επιλέγεται υπάλληλος 
με βαθμό Α'. Αν δεν υπάρχουν ή δεν επαρκούν .επιλέ¬ 
γονται υπάλληλοι Β' βαθμού, οι οποίοι έχουν συμπλη¬ 
ρώσει κατά κατηγορία ελάχιστο χρόνο υπηρεσίας στο 
βαθμό Β' πέντε (5) έτη προκειμένου για την κατηγορία 
ΠΕ., (6) έξι έτη για την κατηγορία Τ.Ε. και οκτώ (8) έτη 
για την κατηγορία ΔΕ. Αν δεν υπάρχουν υπάλληλοι με 
τις ανωτέρω προϋποθέσεις επιλέγονται υπάλληλοι Β' 
βαθμού με λιγότερα χρόνια υπηρεσίας. 


Άρθρο 6ο 
Τελικές Διατάξεις 

Η κατανομή του προσωπικού στις επί μέρους οργα¬ 
νικές μονάδες γίνονται με απόφαση του Προέδρου του 
Δ.Σ., λαμβάνοντας υπόψη τις λειτουργικές ανάγκες των 

μονάδων ,τα προσόντα ,την πείρα και τις ειδικές γνώσεις 
των υπαλλήλων. 

Η ισχύς του παρόντος οργανισμού αρχίζει από τη 
δημοσίευσή του στην εφημερίδα της Κυβέρνησης, οπότε 
παύει να ισχύει κάθε προηγούμενη σχετική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 19 Δεκεμβρίου 2005 

Με εντολή Γενικού Γραμματέα Περιφέρειας 
Η Προϊσταμένη Διεύθυνσης 
ΓΕΩΡΓΙΑ ΠΑΥΛΟΥ 

-*- 

Αριθ. 10763 (5) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή 1ου Δη¬ 
μοτικού Σχολείου - 1 ου Νηπιαγωγείου Αγίου Νικολά¬ 
ου Ν. Κρήτης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη/ 

1. Τις διατάξεις των άρθρων 106,176 και 203 του π.δ. 
410/1995 «Δημοτικός και Κοινοτικός Κώδικας». 

2. Τις διατάξεις του άρθρου 5 παρ. 8 του ν. 1894/1990 
«Για την Ακαδημία Αθηνών και άλλες εκπαιδευτικές δι¬ 
ατάξεις» όπως έχει τροποποιηθεί και ισχύει. 

3. Τις διατάξεις του ν. 2503/1997 «Διοίκηση, οργάνωση 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

4. Την υπ’ αριθμ. 6730/12.8.2003 απόφαση του Γενικού 
Γ ραμματέα Περιφέρειας Κρήτης «Ορισμός Εισηγητών 
και μεταβίβαση εξουσίας υπογραφής “Με Εντολή Γε¬ 
νικού Γραμματέα”» αποφάσεων, εγγράφων, και άλλων 
πράξεων στον Γ ενικό Διευθυντή, στους Προϊσταμένους 
Διευθύνσεων και Προϊσταμένους Τ μημάτων και Γ ραφεί¬ 
ων των Υπηρεσιών της Περιφέρειας, όπως τροποποιή¬ 
θηκε και ισχύει μέχρι σήμερα. 

5. Την υπ’ αριθμ. 11082/21.9.1990 απόφαση Νομάρχη 
Λασιθίου περί σύσταση Δημοτικού Νομικού Προσώπου 
με την επωνυμία «Σχολική Επιτροπή 1 ου Δημοτικού Σχο¬ 
λείου - 1 ου Νηπιαγωγείου Αγίου Νικολάου» όπως έχει 
τροποποιηθεί και ισχύει. 

6. Την υπ’ αριθμ. 387/2005 απόφαση Δ.Σ. Δήμου Αγίου 
Νικολάου, αποφασίζουμε: 

Τροποποιούμε την υπ’ αριθμ. 11082/21.9.1990 απόφαση 
Νομάρχη Λασιθίου όπως αυτή τροποποιήθηκε με τις υπ’ 
αριθμ. 13657/1993 και 10945/1994 όμοιες της, ως εξής: 

- Αντί της Ονομασίας «Σχολική Επιτροπή 1 ου Δημο¬ 
τικού Σχολείου και 1 ου Νηπιαγωγείου Αγίου Νικολάου» 
σε «Σχολική Επιτροπή 1ου Δημοτικού Σχολείου Αγίου 
Νικολάου». 

- Το Νομικό αυτό Πρόσωπο διοικείται από πενταμελές 
Διοικητικό Συμβούλιο που αποτελείται από τα παρα¬ 
κάτω μέλη: 

Α. Τον εκάστοτε Δήμαρχο ή Αντιδήμαρχο ή Δημοτικό 
Σύμβουλο ως Πρόεδρο που ορίζεται από τον Δήμαρ¬ 
χο. 

Β. Ένα (1) Δημοτικό Σύμβουλο που ορίζεται από το 
Δημοτικό Συμβούλιο. 

Γ. Τον εκάστοτε Διευθυντή του Δημοτικού Σχολείου. 

Δ. Ένα (1) εκπρόσωπο του Συλλόγου Γονέων και Κη¬ 
δεμόνων του Δημοτικού Σχολείου που ορίζεται από το 
Σύλλογο Γονέων και Κηδεμόνων ή ένα (1) δημότη αν 


δεν υπάρχει Σύλλογος που ορίζεται από το Δημοτικό 
Συμβούλιο. 

Ε.Ένα (1) Δημότη που ορίζεται από το Δημοτικό Συμ¬ 
βούλιο. 

Από τις διατάξεις της παρούσας δεν προκαλείται δα¬ 
πάνη σε βάρος του προϋπολογισμού του Δήμου. 

Κατά τα λοιπά εξακολουθεί να ισχύει η υπ’ αριθμ. 
11082/1990 όπως αυτή τροποποιήθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άγιος Νικόλαος, 22 Δεκεμβρίου 2005 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθ. 10788 (6) 

Σύσταση Νομικού Προσώπου με την επωνυμία «Σχολι¬ 
κή Επιτροπή Νηπιαγωγείου Κριτσάς. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 106,176 και 203 του π.δ. 
410/1995 «Δημοτικός και Κοινοτικός Κώδικας». 

2. Τις διατάξεις του άρθρου 5 παρ. 8 του ν. 1894/1990 
«Για την Ακαδημία Αθηνών και άλλες εκπαιδευτικές δι¬ 
ατάξεις» όπως έχει τροποποιηθεί και ισχύει. 

3. Τις διατάξεις του ν. 2503/1997 «Διοίκηση, οργάνωση 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

4. Την υπ’ αριθμ. 6730/12.8.2003 απόφαση του Γενικού 
Γ ραμματέα Περιφέρειας Κρήτης «Ορισμός Εισηγητών 
και μεταβίβαση εξουσίας υπογραφής «Με Εντολή Γε¬ 
νικού Γ ραμματέα»» αποφάσεων, εγγράφων, και άλλων 
πράξεων στον Γ ενικό Διευθυντή, στους Προϊσταμένους 
Διευθύνσεων και Προϊσταμένους Τμημάτων και Γ ραφεί¬ 
ων των Υπηρεσιών της Περιφέρειας, όπως τροποποιή¬ 
θηκε και ισχύει μέχρι σήμερα. 

5. Την υπ’ αριθμ. 386/2005 απόφαση Δ.Σ. Δήμου Αγίου 
Νικολάου, αποφασίζουμε: 

Συστήνουμε στο Δήμο Κριτσάς Αγίου Νικολάου ίδιο 
Νομικό Πρόσωπο με την επωνυμία «Σχολική Επιτροπή 
Νηπιαγωγείου Κριτσάς». 

Σκοπός του Νοιιικού Προσώπου, είναι: 

Α) Η διαχείριση των πιστώσεων που διατίθενται για την 
κάλυψη των λειτουργικών δαπανών των σχολείων (θέρ¬ 
μανσης, ηλεκτροδότησης, ύδρευσης, αποχέτευσης, τηλε¬ 
φωνικής σύνδεσης, αγοράς αναλώσιμων υλικών κλπ.). 

Β) Η καταβολή της αμοιβής στις καθαρίστριες του 
σχολείου. 

Γ) Η εκτέλεση έργων για την επισκευή και συντήρηση του 
σχολικού κτιρίου και του κάθε είδους εξοπλισμού του. 

Δ) Η ανάθεση της λειτουργίας του σχολικού κυλι¬ 
κείου και η διαχείριση των εσόδων που προέρχονται 
από αυτό. 

Ε) Η Υποβολή εισηγήσεων προς την αρμόδια διεύθυν¬ 
ση πρωτοβάθμιας εκπαίδευσης για τον εφοδιασμό του 
σχολείου και της βιβλιοθήκης του, με έπιπλα ή άλλα είδη 
εξοπλισμού από τον ΟΣΚ και με βιβλία από το Υπουρ¬ 
γείο Εθνικής Παιδείας και Θρησκευμάτων αντίστοιχα. 

Στ) Η αγορά εξοπλιστικών ή άλλων συναφών ειδών 
ή διδακτικών μέσων για τη λειτουργία των σχολείων, 
από πιστώσεις του τακτικού προϋπολογισμού και του 
προγράμματος δημοσίων επενδύσεων. 

Ζ) Η καταβολή αποζημίωσης (εξόδων κίνησης) στους 
σχολικούς τροχονόμους. 

Η) Η λήψη κάθε άλλου μέτρου που κρίνεται αναγκαίο 
για την στήριξη της διοικητικής λειτουργίας της σχο¬ 
λικής μονάδας. Πόροι της Σχολικικ Επιτροπής: 

Α) Οι Επιχορηγήσεις του Δήμου (τακτική 500,00 €), 
καθώς και οι επιχορηγήσεις Υπουργείων ή άλλων κρα¬ 
τικών φορέων. 

Β) Οι πρόσοδοι της Σχολικής περιουσίας και το προϊόν 
εκποίησης περιουσιακών στοιχείων. 

Γ) Τα έσοδα από την εκμετάλλευση του σχολικού 
κυλικείου. 

Δ) Οι κάθε είδους εισφορές, δωρεές, κληρονομιές και 
κληροδοσίες. 

Ε) Τα έσοδα από κάθε άλλη νόμιμη πηγή. 

Το Νομικό αυτό πρόσωπο διοικείται από πενταμελές 
(δμελές) Διοικητικό Συμβούλιο που αποτελείται από τα 
παρακάτω μέλη: 

Α) Τον εκάστοτε Δήμαρχο ή Αντιδήμαρχο ή Δημοτικό 
Σύμβουλο, ως Πρόεδρο που ορίζεται από τον Δήμαρχο. 

Β)Ένα (1) Δημοτικό Σύμβουλο που ορίζεται από το 
Δημοτικό Συμβούλιο. 

Γ) Τον εκάστοτε Προϊστάμενο του Νηπιαγωγείου 
επειδή δεν προβλέπεται από το Νόμο ή τοποθέτηση 
Δ/ντή. 

Δ)Έναν εκπρόσωπο του Συλλόγου Γονέων και κηδεμό¬ 
νων ή δημότη αν δεν υπάρχει σύλλογος, που ορίζονται 
ο μεν εκπρόσωπος του συλλόγου από τον σύλλογο 
γονέων και κηδεμόνων, ο δε δημότης αν δεν υπάρχει 
σύλλογος από το Δημοτικό Συμβούλιο. 

Ε)Ένα (1) Δημότη που ορίζεται από το Δημοτικό Συμ¬ 
βούλιο. 

5. Η θητεία των μελών του Διοικητικού Συμβουλίου 
ακολουθεί την Δημοτική περίοδο. Το Διοικητικό Συμ¬ 
βούλιο εκλέγει μέσα από τα μέλη του τον πρόεδρο 
και τον γραμματέα. Η θητεία του Πρώτου Διοικητικού 
Συμβουλίου του Νομικού προσώπου λήγει με την λήξη 
της παρούσας δημοτικής περιόδου. 

6. Το Νομικό αυτό πρόσωπο, εκπροσωπείται στα δι¬ 
καστήρια και σε κάθε δημόσια αρχή από τον Πρόεδρο 
του και όταν αυτός απουσιάζει ή κωλύεται από τον 
αντιπρόεδρο του. 

7. Από,τις διατάξεις της απόφασης αυτής προκαλεί- 
ται δαπάνη σε βάρος του προϋπολογισμού του Δήμου 
ύψους 500,00 € και έχει εγγράφει ισόποση πίστωση 
στον Κ.Α. 00/6715.04 του προϋπολογισμό του Δήμου 
οικονομικού έτους 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άγιος Νικόλαος, 22 Δεκεμβρίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής Περιφέρειας 
ΕΥΣΤΑΘΙΟΣ ΤΖΟΥΑΝΑΚΗΣ 

-♦- 

Αριθμ. 10762 (7) 

Σύσταση Νομικού Προσώπου με την επωνυμία «Σχολι¬ 
κή Επιτροπή 1ου Νηπιαγωγείου Αγίου Νικολάου» Ν. 
Κρήτης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 106,176 και 203 του π.δ. 
410/1995 «Δημοτικός και Κοινοτικός Κώδικας». 


2. Τις διατάξεις του άρθρου 5 παρ. 8 του ν. 1894/1990 
«Για την Ακαδημία Αθηνών και άλλες εκπαιδευτικές δι¬ 
ατάξεις» όπως έχει τροποποιηθεί και ισχύει. 

3. Τις διατάξεις του ν. 2503/1997 «Διοίκηση, οργάνωση 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

4. Την υπ’ αριθμ. 6730/12.8.2003 απόφαση του Γ ενικού 
Γραμματέα Περιφέρειας Κρήτης «Ορισμός Εισηγητών 
και μεταβίβαση εξουσίας υπογραφής «Με Εντολή Γε¬ 
νικού Γραμματέα»» αποφάσεων, εγγράφων, και άλλων 
πράξεων στον Γ ενικό Διευθυντή, στους Προϊσταμένους 
Διευθύνσεων και Προϊσταμένους Τμημάτων και Γ ραφεί¬ 
ων των Υπηρεσιών της Περιφέρειας, όπως τροποποιή¬ 
θηκε και ισχύει μέχρι σήμερα. 

5. Την υπ’ αριθμ. 388/2005 απόφαση Δ.Σ. Δήμου Αγίου 
Νικολάου, αποφασίζουμε: 

Συστήνουμε στο Δήμο Αγίου Νικολάου ίδιο Νομικό 
Πρόσωπο με την επωνυμία «Σχολική Επιτροπή 1ου Νη¬ 
πιαγωγείου Αγίου Νικολάου». 

Σκοπός του Νομικού προσώπου, είναι: 

Α) Η διαχείριση των πιστώσεων που διατίθενται για την 
κάλυψη των λεπουργικών δαπανών των σχολείων (θέρ¬ 
μανσης, ηλεκτροδότησης, ύδρευσης, αποχέτευσης, τηλε¬ 
φωνικής σύνδεσης, αγοράς αναλώσιμων υλικών κ.λπ.) 

Β) Η καταβολή της αμοιβής στις καθαρίστριες του 
σχολείου. 

Γ) Η εκτέλεση έργων για την επισκευή και συντήρηση 
του σχολικού κτιρίου και του κάθε είδους εξοπλισμού 
του. 

Δ) Η ανάθεση της λειτουργίας του σχολικού κυλι¬ 
κείου και η διαχείριση των εσόδων που προέρχονται 
από αυτό. 

Ε) Η υποβολή εισηγήσεων προς την αρμόδια διεύθυν¬ 
ση πρωτοβάθμιας εκπαίδευσης για τον εφοδιασμό του 
σχολείου και της βιβλιοθήκης του, με έπιπλα ή άλλα είδη 
εξοπλισμού από τον ΟΣΚ και με βιβλία από το Υπουρ¬ 
γείο Εθνικής Παιδείας και Θρησκευμάτων αντίστοιχα. 

Στ) Η αγορά εξοπλιστικών ή άλλων συναφών ειδών 
ή διδακτικών μέσων για τη λειτουργία των σχολείων, 
από πιστώσεις του τακτικού προϋπολογισμού και του 
προγράμματος δημοσίων επενδύσεων. 

Ζ) Η καταβολή αποζημίωσης (εξόδων κίνησης) στους 
σχολικούς τροχονόμους. 

Η) Η λήψη κάθε άλλου μέτρου που κρίνεται αναγκαίο 
για την στήριξη της διοικητικής λειτουργίας της σχο¬ 
λικής μονάδας. 

Πόροι της Σχολικής Επιτροπής: 

Α) Οι Επιχορηγήσεις του Δήμου (τακτική 500,00€), 
καθώς και οι επιχορηγήσεις Υπουργείων ή άλλων κρα¬ 
τικών φορέων. 

Β) Οι πρόσοδοι της Σχολικής περιουσίας και το προϊόν 
εκποίησης περιουσιακών στοιχείων. 

Γ) Τα έσοδα από την εκμετάλλευση του σχολικού 
κυλικείου. 

Δ) Οι κάθε είδους εισφορές, δωρεές, κληρονομιές και 
κληροδοσίες. 

Ε) Τα έσοδα από κάθε άλλη νόμιμη πηγή. 

Το Νομικό αυτό πρόσωπο διοικείται από πενταμελές 
(διμελές) Διοικητικό Συμβούλιο που αποτελείται από 
τα παρακάτω μέλη: 

Α) Τον εκάστοτε Δήμαρχο ή Αντιδήμαρχο ή Δημοτικό 
Σύμβουλο, ως Πρόεδρο που ορίζεται από τον Δήμαρ¬ 
χο. 

Β) Ένα (1) Δημοτικό Σύμβουλο που ορίζεται από το 
Δημοτικό Συμβούλιο. 

Γ) Τον εκάστοτε Προϊστάμενο του Νηπιαγωγείου 
επειδή δεν προβλέπεται από το Νόμο η τοποθέτηση 
Δ/ντή. 

Δ)Έναν εκπρόσωπο του Συλλόγου Γονέων και κηδεμό¬ 
νων ή δημότη αν δεν υπάρχει σύλλογος, που ορίζονται 
ο μεν εκπρόσωπος του συλλόγου από τον σύλλογο 
γονέων και κηδεμόνων, ο δε δημότης αν δεν υπάρχει 
σύλλογος από το Δημοτικό Συμβούλιο. 

Ε)Ένα (1) Δημότη που ορίζεται από το Δημοτικό Συμ¬ 
βούλιο. 

5. Η θητεία των μελών του Διοικητικού Συμβουλίου 
ακολουθεί την Δημοτική περίοδο. Το Διοικητικό Συμ¬ 
βούλιο εκλέγει μέσα από τα μέλη του τον πρόεδρο 
και τον γραμματέα. Η θητεία του Πρώτου Διοικητικού 
Συμβουλίου του Νομικού προσώπου λήγει με την λήξη 
της παρούσας δημοτικής περιόδου. 

6. Το Νομικό αυτό πρόσωπο, εκπροσωπείται στα δι¬ 
καστήρια και σε κάθε δημόσια αρχή από τον Πρόεδρο 
του και όταν αυτός απουσιάζει ή κωλύεται από τον 
αντιπρόεδρο του. 

7. Από τις διατάξεις της απόφασης αυτής προκαλεί- 
ται δαπάνη σε βάρος του προϋπολογισμού του Δήμου 
ύψους 500,00 € και έχει εγγράφει ισόποση πίστωση 
στον Κ.Α. 00/6715.04 του προϋπολογισμό του Δήμου 
οικονομικού έτους 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άγιος Νικόλαος, 22 Δεκεμβρίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής Περιφέρειας 
ΕΥΣΤΑΘΙΟΣ ΤΖΟΥΑΝΑΚΗΣ 

-♦- 

Αριθμ. 10787 (8) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή Γυμνασί- 
ου - Δημοτικού Σχολείου - Νηπιαγωγείου Κριτσάς» 
Δήμου Αγίου Νικολάου Ν. Κρήτης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 106,176 και 203 του π.δ. 
410/1995 «Δημοτικός και Κοινοτικός Κώδικας». 

2. Τις διατάξεις του άρθρου 5 παρ. 8 του ν. 1894/1990 
«Για την Ακαδημία Αθηνών και άλλες εκπαιδευτικές δι¬ 
ατάξεις» όπως έχει τροποποιηθεί και ισχύει. 

3. Τις διατάξεις του ν. 2503/1997 «Διοίκηση, οργάνωση 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

4. Την υπ’ αριθμ. 6730/12.8.2003 απόφαση του Γενικού 
Γ ραμματέα Περιφέρειας Κρήτης «Ορισμός Εισηγητών 


και μεταβίβαση εξουσίας υπογραφής «Με Εντολή Γε¬ 
νικού Γραμματέα»» αποφάσεων, εγγράφων, και άλλων 
πράξεων στον Γ ενικό Διευθυντή, στους Προϊσταμένους 
Διευθύνσεων και Προϊσταμένους Τμημάτων και Γ ραφεί¬ 
ων των Υπηρεσιών της Περιφέρειας, όπως τροποποιή¬ 
θηκε και ισχύει μέχρι σήμερα. 

5. Την υπ’ αριθμ. 385/2005 απόφαση Δ.Σ. Δήμου Αγίου 
Νικολάου, αποφασίζουμε: 

Τροποποιούμε την υπ’ αριθμ. 9709/1989 απόφαση Νο¬ 
μάρχη Λασιθίου όπως αυτή έχει τροποποιηθεί και ισχύει 
ως εξής: 

Ως προς την παρ. 1: 

- Αντί της Ονομασίας «Σχολική Επιτροπή Γυμνασίου 
- Δημοτικού Σχολείου και Νηπιαγωγείου Κριτσάς» σε 
«Σχολική Επιτροπή Γυμνασίου - Δημοτικού Σχολείου 
Κριτσάς». 

Ως προς την παρ. 3: 

Το Νομικό αυτό πρόσωπο διοικείται από επταμελές 
Διοικητικό Συμβούλιο που αποτελείται από τα παρα¬ 
κάτω μέλη: 

Α. Τον εκάστοτε Δήμαρχο ή Αντιδήμαρχο ή Δημοτικό 
Σύμβουλο ή τον Πρόεδρο του Τοπικού Συμβουλίου Κρι- 
τσάς, ως Πρόεδρο που ορίζεται από τον Δήμαρχο. 

Β.Ένα (1) Τοπικό Σύμβουλο του Δ.Δ. Κριτσάς που ορί¬ 
ζεται από το Δημοτικό Συμβούλιο. 

Γ. Τον εκάστοτε Δ/ντή του Γυμνασίου. 

Δ. Τον εκάστοτε Διευθυντή του Δημοτικού Σχολεί¬ 
ου. 

Ε.Ένα (1) εκπρόσωπο του Συλλόγου Γονέων και Κη¬ 
δεμόνων του Δημοτικού Σχολείου που ορίζεται από το 
Σύλλογο Γ ονέων και Κηδεμόνων ή ένα (1) δημότη αν 
δεν υπάρχει Σύλλογος που ορίζεται από το Δημοτικό 
Συμβούλιο. 

Στ.Ένα (1) εκπρόσωπο του Συλλόγου Γονέων και Κη¬ 
δεμόνων του Γ υμνασίου που ορίζεται από το Σύλλογο 
ή ένα (1) δημότη αν δεν υπάρχει Σύλλογος που ορίζεται 
από το Δημοτικό Συμβούλιο. 

Ζ.Ένα (1) εκπρόσωπο της μαθητικής Κοινότητας Γυ¬ 
μνασίου που ορίζεται από την Μαθητική Κοινότητα. 

Από τις διατάξεις της παρούσας δεν προκαλείται δα¬ 
πάνη σε βάρος του προϋπολογισμού του Δήμου. 

Κατά τα λοιπά εξακολουθεί να ισχύει η 9709/1989 
απόφαση Νομάρχη Λασιθίου. 

5. Από τις διατάξεις της απόφασης αυτής δεν προ- 
καλείται δαπάνη σε βάρος του προϋπολογισμού του 
Δήμου Αγ. Νικολάου. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αγιος Νικόλαος, 22 Δεκεμβρίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής Περιφέρειας 
ΕΥΣΤΑΘΙΟΣ ΤΖΟΥΑΝΑΚΗΣ 

